Chempionshipdan APLga o‘tishda uchinchi yo‘llanma uchun o‘tkaziladigan pley-off o‘yinlari ishtirokchilari nomi ma’lum bo‘ldi. Pley-offning yarimfinalidagi juftliklar Chempionshipda 3-6 o‘rinlarni egallagan 4 jamoadan tashkil topgan: «Lids» — «Derbi Kaunti» va «Vest Bromvich Albion» — «Aston Villa». Final 27 may kuni «Uembli» stadionida bo‘lib o‘tadi. Bungacha chempionshipda g‘olib bo‘lgan «Norvich» va ikkinchi o‘rinni egallagan «Sheffild Yunayted» keyingi mavsumda APLda o‘ynash huquqini qo‘lga kiritishgandi. Premer-ligani esa mavsum yakunlariga ko‘ra 18-20 o‘rinlarni egallagan «Kardiff», «Fulhem» va «Haddersfild» tark etadi.